 Xildhibaan Siciid Cilmi Rooble mar uu ka hadlaayey heshiiska Imaraadka ee Saldhiga Milatari ayaa yidhi Lacagtii Dubai, ayaa ina soo gashay, Lacagtii Imaraadka ayaa ina soo gashay, waxaynu ogeyn in Dekaddii Berbera wareejinteeda heshiis lagula galay Imaraadka, waxaynu arkaynaa in imikana Imaaradka saldhigyo Milatari laga siinayo dalka, markaas Xukuumaddani dalkii sida ay u galayso weynu aragnaa, lacagaha faraha badan ee ay Dubai ka soo qaadayna wax ay dadka ugu tarayna ma jirto, waxaad mooda in aanay ka war hayn Xukuumaddu abaaraha dalka ka taagan ee waxay iskaga jirtaa damaashad, balse haddii aanu nahay Golaha Wakiilada dadkayga lexejeclo badan baanu ka qabnaa, oo waanu ka war haynaa, oo waxaanu u yeedhi doonaa Guddida Abaaraha, waanu la xisaabtami doonaa, suaalana waanu weydiinaynaa. 